વર્ષ 2012માં નિકોલના કુંજ મોલ પાસેથી 49.50 લાખની કિંમતના 495 ગ્રામ બ્રાઉન શુગર સાથે ઝડપાયેલા ત્રણ આરોપીઓને ગ્રામ્ય કોર્ટે સાત વર્ષની કેદ અને 50 હજારનો દંડ ફટકાર્યો છે. આ સાથે જ કોર્ટે ચુકાદામાં નોંધ્યું હતું કે, આરોપીઓ સામે ગંભીર પ્રકારનો ગુનો છે અને નશાની લતમાં યુવાધન બરબાદ થઇ રહ્યું છે ત્યારે આવા આરોપીઓ સામે દયા દાખવવામાં આવે તો સમાજમાં કાયદાની વિપરીત અસર પડે તેમ છે કેસ પુરવાર થાય છે ત્યારે આરોપીઓને સજા થવી જ જોઇએ.